《关山吟 其三》
清代·罗泽南

家住罗山第几曲，百年松枝大如毂。老鹤归巢即友朋，连林积雪皆珠玉。

小炉无炭冷风侵，好是西窗对红旭。新诗裁成无人和，落落梅花香满屋。

作者简介：（1807—1856）湖南湘乡人，字仲岳，号罗山。咸丰元年，由附生举孝廉方正。倡办团练与太平军对抗，后为湘军将领，转战鄂、湘、赣三省。官至布政使。在武汉中炮死。谥忠节。起兵前讲学乡里，好程朱理学，所部将校多其弟子，后多为湘军将领。